תאריכים ירוקים בלוח השנה תש"ף (2019-2020)
חינוך לקיימות >> גופים ותאריכים ירוקים >> תאריכים ירוקים
7.9 יום העופות הדורסים
16/9 היום הבינלאומי להגנה על שכבת האוזון - יום זה מיועד להעלות את המודעות הציבורית למאמצי הקהילה הבינלאומית לשמר את שכבת הגז החשובה באטמוספרה. בשנת 1987 נחתם פרוטוקול מונטריאול, אמנה האוסרת על השימוש בתרכובות שפוגעות באוזון. הפעולה של ממשלות העולם הביאה לתוצאות משמעותיות, המחקרים האחרונים הראו צמצום של החור באוזון.
הצעות לחומרי למידה ופעילויות
19/9 יום הניקיון הבינלאומי - קק"ל מובילה בארץ, את יום הניקיון הבינלאומי,Clean Up the World כפרויקט הסביבתי הגדול ביותר שנערך בישראל, בשיתוף השלטון המקומי, המועצות האזוריות וארגונים נוספים. יום הניקיון הבינלאומי שם דגש על סביבה ואוויר נקי יותר בישראל.
להצעות לחומרי למידה ופעילויות
21/9 שבוע ניקיון החופים הבינלאומי - ביוזמת ארגון Ocean Conservancy. אלפי מתנדבים משתתפים במבצעי הניקיון, בכל החופים הבלתי מוכרזים בארץ. באילת מתקיימים גם מבצעי ניקיון תת ימיים, ועשרות שקי פסולת נאספים מקרקעית הים.
22/9 יום התחבורה הציבורית הבינלאומי- מטרתו לקדם את התחבורה הציבורית . בשנת 1996 התקיים בפעם הראשונה כ - car" free day" באירופה, וכעבור שנים אחדות הפך לאירוע רשמי של האיחוד האירופי. בישראל מצוין משנת 2004 בכנס שעורך ארגון תחבורה "היום ומחר " לעידוד השימוש בתחבורה ציבורית והעלאת המודעות בכל הנוגע לבעיות הנלוות עקב שימוש ברכב הפרטי .
4/10 - יום זכויות בעלי חיים- עידוד יחס הוגן לבעלי-חיים.
12.10 יום הציפורים הנודדות
7/11 יום למידה החוץ כיתתית
29/11 - יום ללא קניות -מצוין בעולם החל משנת 1993. מטרתו למחות נגד תרבות הצריכה, ולהראות מה המחיר הסביבתי שהוא גובה- דלדול משאבי הטבע, יצירת כמויות פסולת גדולות שחלקה לא מתכלה .
5.12 יום הקרקע העולמי
30/12 - יום עיון צפרות ה-40 - פרטים מידי שנה לקראת הכנס ב"אתר הצפרות הישראלי"
16/1-26/1 ספירת ציפורי הבית - מטרות המיזם הן לעקוב אחרי השתנות אוכלוסיות הציפורים בקרבת משכנות האדם במשך השנים, למען שמירה על הציפורים וגם בכדי לקרב את הציבור אל הציפורים והטבע. במסגרת המיזם מוזמן הציבור הרחב, מכל הישובים בישראל, בכל הגילאים והמגזרים, לצאת ולספור פעם אחת, או יותר, בתצפית של חצי שעה, את הציפורים בגינה או חצר בישוב
מיזם 'ספירת ציפורי בר בחצר בשיתוף ציבור', נערך אחת לשנה בישראל, החל משנת 2006 ומנוהל על ידי 'המרכז לטיפוח ציפורי בר בחצר ובגינה'. החל משנת 2014 שותף גם 'מרכז הצפרות הישראלי' של 'החברה להגנת הטבע' במיזם.
2/2 יום בתי הגידול הלחים הבין לאומי
יום בתי הגידול הלחים מציין את חשיבותם וייחודם לעידוד שמירה על מגוון בתי הגידול הלחים והמגוון הביולוגי הייחודי להם.
10/2 ט"ו בשבט - ט"ו בשבט קיבל את משמעותו כחג הנטיעות לפני כ- 100 שנה, עם ראשית ההתיישבות הציונית בארץ ישראל. אך במשך השנים שאחרי קום המדינה, עם תנופת הבנייה, הפיתוח, החקלאות וההתיישבות, הלכו ופחתו השטחים שנשארו לנטיעות. במקביל בשנים האחרונות עם העלייה במודעות למשבר האקולוגי ההולך ומתגבר בעולם קבל טו בשבט תפנית והפך למעין "יום כדור הארץ" הישראלי.
טו בשבט יכול להיות לנו ליום של חשבון נפש סביבתי ביום זה אנו מזכירים לעצמנו כי המציאות כולה מורכבת מיחסי גומלין, וכי לאילנות יש תפקיד מרכזי בשמירת האיזון במערכת בה אנו חיים. בחג זה האדם מתמודד עם היותו אחד מהברואים ועם החובה והצורך לשמור על הבריאה מהרס. כך הפך ה"חג לאילנות" לחג של העולם, בו אנו מציינים את השאיפה לשמירה על האיזון שבין האדם והטבע ושאיפה לחיים בהרמוניה למעננו ולמען הדורות.
3/3 - יום חיות הבר- שמירה על חגוון חיות הבר וזכויותיהן #worldwildlifeday
1/3-7/3 - שבוע טבע עירוני
12/3 יום מניעת בזבוז מזון
21/03 - יום היערות הבינלאומי - העלאת המודעות לחשיבות היער בעולם.
22/3 - יום המים הבינלאומי - מטרתו העלאת המודעות לחשיבות וניהול בר קיימא של מקורות המים המתוקים בעולם. היום נקבע לראשונה בשנת 1993.
24/3 - יום הניקיון הלאומי -
מצוין בכל שנה ביום ג' האחרון של חודש אדר (בשנה מעוברת- אדר ב').
27/3 - מצעד האקלים
אקלים ישראל - אתר המרכז את הידע העדכני בנושא משבר האקלים, חומרי העשרה והוראה.
14/4 - יום הדולפין
5/4 הכנס השנתי ה-19 לחינוך סביבתי
12/4-25/4 ספירת הפרפרים
22/4 יום כדור הארץ - העלאת המודעות ליכולתנו להשפיע באמצעות התנהלות יום-יומית המתחשבת בסביבה, על גורלנו ועל גורל הדורות הבאים, ולהראות כי צריכת משאבים יעילה משפיעה על כל המערכת האקולוגית ועל איכות הסביבה.
ערכת פעילות חווייתית ליום כדור הארץ - חוברת מערכים - בחוברת תמצאו הצעות לשיעורים ולפעילויות אשר באמצעותם ניתן להסביר לתלמידים את הקשר בין ההתנהגות האישית היומיומית שלהם לבין מצב הסביבה, וכיצד ניתן לשמור על הסביבה ועל איכות החיים של כולנו, באמצעות הפעלת חשיבה ביקורתית וניתוח רב מערכתי בכל אחת מהבחירות שאנו עושים.
קהל היעד: כיתות ה'-ו'
משך הפעילות: 360 דקות (4 יחידות הוראה שאורך כל אחת מהן כ-90 דקות )
הערכה היא פרי שיתוף פעולה בין משרד החינוך והמשרד להגנת הסביבה, יחד עם החברה להגנת הטבע והרשת הירוקה - ארגונים אשר מפעילים תכניות חינוך סביבתי בכל רחבי הארץ, ולצדן עמותת יום שני ללא בשר - עמותה המקדמת תזונה בת קיימא.
הערכה מתמקדת בערך הבחירה כערך המרכזי בחייו של כל פרט, ובאופן שבו הבחירות של הפרט בהתנהלותו היום-יומית מקדמות את השמירה על כדור הארץ.
במסגרת יום כדור הארץ תתקיים שעת כדור הארץ בשעה 20:00 בדיוק יתקיים כיבוי אורות משותף בערים מרכזיות בישראל.
יחידת הוראה מקוונת בנושא אקלים קיצון
מצגת למערך מס' 2 - צריכה מקיימת
מצגת למערך מס' 3 - תזונה בת קיימא
מצגת למערך מס' 4 - שעת כדור הארץ
מצגת ליום שיא - יום כדור הארץ
אקלים קיצון - מצגת ליחידת הוראה, משרד החינוך
אקלים קיצון - נספחים
אקלים קיצון הצעה לפעילות אינטגרטיבית - ערכה וכתבה ד"ר עינת פלג
7/5 יום זכויות בעלי חיים
12/5 היום הבינלאומי לציפורים נודדות - העלאת המודעות לשמירה על ציפורים נודדות ובתי הגידול שלהן
22/5 היום הבינלאומי למגוון ביולוגי - הגברת המודעות לשמירה על מגוון ביולוגי
12/5 ל"ג בעומר
ל"ג בעומר - עצות סביבתיות / ירוקות
חג המדורות קרב ובא ולצד השמחה וההנאה, ערב זה טומן בחובו גם פגיעה בסביבה ואף בבריאות. זהו יום שבו רמות זיהום האוויר בארץ עולות ביותר מפי 10 מביום רגיל!
העשן הנפלט מהמדורות מכיל רמות גבוהות של פחמן דו חמצני וגזים אחרים וכן ריכוז גבוה של חלקיקים נשימים אשר גורמים לעליה משמעותית בזיהום האוויר ולהתחממות כדור הארץ.
חלקיקים נשימים הם חלקיקים קטנטנים של מוצק או נוזל המרחפים באוויר וגורמים לזיהום אוויר. ככל שהחלקיקים קטנים יותר, כך הם נשארים זמן רב יותר באוויר ויכולים לגרום לנזק גדול יותר. בעת שריפה, כמו בל"ג בעומר, ריכוז החלקיקים הקטנים באוויר העוברים בדרכי הנשימה (ומוגדרים כחלקיקים הקטנים מ-2.5 מיקרון) גדל משמעותית, והסכנה הבריאותית גדלה איתו.
בל"ג בעומר, או בעת שריפה, נפלטים בזמן הבערת העצים גזי חממה לאוויר, העשן סמיך ובריכוז גבוה, וכן – למדורות רבות מושלכים גם חומרים סינתטיים, כמו קרשים הצבועים בלכה, ניילון, פלסטיק וחומרים דמויי עץ, דוגמת MDF . כל אלה גורמים לעלייה משמעותית בזיהום האוויר בחלקיקים קטנים ולהתחממות כדור הארץ
פגיעות נוספות נגרמות כאשר אש שלא כובתה גרמה לשריפות באזורים טבעיים וכמו כן עודפי פסולת אשר נשארים בשטח, מזהמים , מתפרקים ופוגעים במגוון מיני הצומח ובעלי החיים.
מדורות קטנות וחברתיות- ארגנו מדורה משותפת והדליקו מדורה קטנה ומצומצמת. פחות מדורות- פחות זיהום אוויר.
בטיחות מעל לכל- קיימו את המדורה בשטח המיועד לכך אותו הקצתה הרשות העירונית, שטח חשוף, נקי מצמחייה ומרוחק ממקום מגורים.
הקפידו להביא כמות מספקת של מים לכיבוי המדורה.
תנו כבוד לטבע- הדליקו אש עם ענפים יבשים ללא עלווה ירוקה, נקיים ממסמרים וברגים. אין לכרות עצים.
הימנעו מלהשליך למדורה חומרים מסוכנים הפוגעים בבריאותנו, כגון: פלסטיק, ניילון, עץ צבוע, תחליפי עץ, צמיגים, מתכת, זכוכית, אבנים, כלים חד פעמיים ועוד. שריפתם משחררת לאוויר חומרים רעילים ומסרטנים ומלווה בריחות רעים.
אסור בתכלית האיסור להשליך לאש נורות פלורסנט, מדחומים וסוללות המכילים מתכות רעילות על מנת לחזות בפיצוץ שלהם.
מומלץ לא לשבת קרוב מאוד למדורה ולא בכיוון העשן, כדי להימנע משאיפה של מזהמים.
כלים רב פעמיים- השימוש בהם הוא חיסכון בפלסטיק, חיסכון בכמות האשפה, בכסף וברמת זיהום האוויר. חד פעמי- לא בשבילי!
ללא עקבות בשטח- השאירו את המקום נקי, ללא שאריות אשר עלולות לפגוע בשטח, בחי ובצומח.
כיבוד בריא- החליפו את הנקניקיות והמרשמלו בשיפודים מקוריים ובריאים כגון: קולורבי, בטטה, תירס, גבינות ועוד.. ולקינוח שיפודי פירות כגון תפוח וקינמון.
הידעתם? אפשר לחגוג ל"ג בעומר גם ללא הדלקת מדורות:
אפשר לצאת לסיור עששיות לילי ומרתק
אפשר להכין הפעלות ומשחקים שיתופיים ברוח החג
כמו תחנות הפעלה הכוללות חץ וקשת, הפעלות הישרדות בשטח, הכנת מזון בשטח ועוד.
בשנת 2015, בבני ברק נרשם שיא בזיהום האוויר. בעירייה החליטו לוותר על המדורה המזהמת ולהדליק מדורה סביבתית בעזרת מעגל מדוושי אופניים.
להצעות לחומרי למידה ופעילויות-
ל"ג בעומר ושריפות יער וחורד - קק"ל
אל תדליקו אותנו - נהנים בחגיגות ל"ג בעומר ושומרים על היער
5/6 יום סביבה העולמי (WED= World Environment Day ).
ארגון האו"ם מציין יום זה החל משנת 1974, במטרה להגביר את המודעות לנושאים הקשורים באיכות הסביבה, לקדם שינוי עמדות ולפעול למען הסביבה.
ביום זה מתמקד הדיון במגוון נושאים סביבתיים כגון התחממות כדור הארץ, זיהום, אבדן מזון, ניצול משאבים, פגיעה בשטחים הפתוחים ובמגוון המינים וכן בפעילות האדם ומקומו במערכת הטבעית.
מעל 100 מדינות מציינות יום זה, כחלק מתנועה עולמית מאוחדת למען הסביבה.
בכל שנה ניתן דגש לנושא סביבתי אחר, השנה ההתמקדות היא בנושא המגוון הביולוגי.
מכתב למנהלים יום איכות הסביבה העולמי
8/6 יום האוקינוסים הבינלאומי
17/6- יום המאבק במידבור